স্টিভ জবস
স্টিভ জবস (পুরোনাম: স্টিভেন পল জবস) () (জন্ম ফেব্রুয়ারি ২৪, ১৯৫৫, মৃত্যু ৫ অক্টোবর ২০১১) যুক্তরাষ্ট্রের একজন উদ্যোক্তা ও প্রযুক্তি উদ্ভাবক। তাকে পার্সোনাল কম্পিউটার বিপ্লবের পথিকৃৎ বলা হয়। তিনি স্টিভ ওজনিয়াক এবং রোনাল্ড ওয়েন -এর সাথে ১৯৭৬ খ্রিস্টাব্দে "অ্যাপল কম্পিউটার" প্রতিষ্ঠা করেন। তিনি অ্যাপল ইনকর্পোরেশনের প্রতিষ্ঠাতাদের অন্যতম ও সাবেক প্রধান নির্বাহী কর্মকর্তা। তিনি "পিক্সার এ্যানিমেশন স্টুডিওস"-এরও প্রতিষ্ঠাতাদের অন্যতম ও সাবেক প্রধান নির্বাহী কর্মকর্তা। ১৯৮৫ সালে অ্যাপল ইনকর্পোরেশনের "বোর্ড অব ডিরেক্টর্সের" সদস্যদের সাথে বিরোধে জড়িয়ে তিনি অ্যাপল ইনকর্পোরেশনের থেকে পদত্যাগ করেন এবং নেক্সট কম্পিউটার প্রতিষ্ঠা করেন। ১৯৯৬ সালে অ্যাপল কম্পিউটার নেক্সট কম্পিউটারকে কিনে নিলে তিনি অ্যাপলে ফিরে আসেন। তিনি ১৯৯৫ সালে "টয় স্টোরি" নামের অ্যানিমেটেড চলচ্চিত্র প্রযোজনা করেন।
ফিলিপস
কনিনক্লিজকে ফিলিপস এন. ভি. একটি প্রযুক্তি কোম্পানি যার সদর দপ্তর আমস্টারডামে। ১৮৯১ সালে গেরার্ড ফিলিপস এবং ফ্রেডরিক ফিলিপস এটি প্রতিষ্ঠা করেন। এটি বিশ্বের অন্যতম সর্ববৃহৎ ইলেক্ট্রনিক্স কোম্পানি এবং ৬০টির বেশি দেশে প্রায় ১২২,০০০ কর্মী রয়েছে। 
এটি মূলত তিনটি ডিভিশনে বিভক্ত। এগুলো হলো : ফিলিপস কনজিউমার লাইফস্টাইল, ফিলিপস হেলথকেয়ার এবং ফিলিপস লাইটিং।